OBRAZLOŽENJE ODLUKE O DRUGOJ IZMJENI I DOPUNI PRORAČUNA OPĆINE SKRAD ZA 2026. GODINU
 
UVOD
 
Proračun, odnosno izmjena i dopuna Proračuna jedinica lokalne i područne (regionalne) samouprave je akt u kojem se procjenjuju prihodi/primici i utvrđuju rashodi/izdaci za jednu godinu, a omogućuje financiranje poslova i programa koje izvršavaju upravna tijela i proračunski korisnici jedinice lokalne samouprave radi ostvarivanja javnih potreba i prava građana koje se temeljem zakonskih propisa, financiraju iz javnih prihoda.
Proračun mora biti uravnotežen - ukupni prihodi i primici pokrivaju ukupne rashode i izdatke. 
U proračunu se planiraju svi prihodi i primici, te rashodi i izdaci, koji se raspoređuju po proračunskim klasifikacijama. Proračunske klasifikacije su: po programima, ekonomskoj i funkcijskoj klasifikaciji s jasnom organizacijskom strukturom.
Prijedlog Druge izmjene i dopune proračuna Općine Skrad za 2026. godinu izrađen je na temelju Zakona o proračunu (NN 144/21) i Uputa za izradu proračuna jedinica lokalne i područne (regionalne) samouprave za razdoblje 2026. – 2028. godine, koje je sastavilo Ministarstvo financija.  
Prijedlog Izmjena i  dopuna proračuna jedinica lokalne samouprave izvršno tijelo podnosi na donošenje predstavničkom tijelu sukladno članku 45. Zakona o proračunu („Narodne novine“ broj 144/21) te se na postupak donošenja Izmjena i  dopuna proračuna na odgovarajući način primjenjuju odredbe Zakona za donošenje Proračuna. 
Prema Zakonu o proračunu, sastavni dijelovi proračuna su opći i posebni dio.
Opći dio proračuna sadrži:
1.Račun prihoda i rashoda - sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.
2.Račun financiranja - iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.
Posebni dio proračuna sastoji se od plana rashoda i izdataka jedinice lokalne i područne (regionalne) samouprave i njihovih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.
 

OBRAZLOŽENJE RAČUNA PRIHODA I RASHODA
PRIHODI
Prihodi poslovanja (6) su u odnosu na izvorni proračun planirani više za 2.263.364 eura, što ukupno iznosi 6.176.810 eura, te njih čine: prihodi od poreza, prihodi od pomoći iz inozemstva i od subjekata unutar općeg proračuna, prihodi od imovine, prihodi od upravnih i administrativnih pristojbi, pristojbi po posebnim propisima i naknada, kazne, upravne mjere i ostali prihodi. 
Najznačajnije izmjene su obrazložene u nastavku:
1. Prihodi od poreza 
Prihodi od poreza (61) izvorno su planirani u iznosu od 1.378.493, eura, ovim Drugim izmjenama planirani prihodi od poreza su povećani za 1.137.912,00 eura (83% ), te sada iznose 2.516.405,00 eura. 
1. Pomoći iz inozemstva i od subjekata unutar općeg proračuna
U ovoj grupi prihoda – prihodi od pomoći (63) došlo je do izmjene planiranih prihoda, te su isti povećani za 1.109.543,00 eura, i sada iznose ukupno 3.365.886,00 eura. 
1. Prihodi od imovine (64) su povećani za 7.180,00 eura 
1. Prihodi od administrativnih pristojbi i pristojbi po posebnim propisima i naknadama (65) povećani su za 2.730,00 eura
1. Prihodi od donacija (66) su povećani za 6.000,00 eura – donacija je namjenjena za podmirenje troškova Festivala malina
Prihodi od prodaje nefinancijske imovine (7) su se ovim izmjenama povećali samo 80.064,00 eura – prodaja zemljišta i grobnih mjesta
RASHODI*
Rashodi poslovanja (3) su ovim izmjenama povećani za 9%, tj. za 130.540,00 eura.
Povećani su rashodi za zaposlene za 7.312,00 eura u projektu Zaželi, istovremeno su se povećali materijalni rashodi za 81.799,00 eura, naknade građanima i kućanstvima (37) za 32.000,00 eura, te donacije, kazne, naknade šteta i kapitalne pomoći (konto 38) za 9.429,00 eura.
Rashodi za nabavu neproizvedene dugotrajne imovine (4) su ovim Drugim izmjenama povećani za 1.781.937,00 eura, u odnosu na ukupni plan to je 70% povećanje.
* Obrazloženje promjena u rashodima obrazloženo je sukladno pojedinom planiranom projektu/aktivnosti u odjeljku „“RASHODI PREMA PROGRAMSKOJ KLASIFIKACIJI“.

RASPOLOŽIVA SREDSTVA IZ PRETHODNIH GODINA
Preneseni rezultat poslovanja iz prethodne godine iznosi manjak u iznosu od 441.461,00 eura
Po izvorima financiranja to izgleda ovako:
Opći prihod i primici  - 602.955,00 eur
Pomoći 180.009,00 eur
Prihodi od prodaje ili zamjene nefinancijske imovine i naknade s naslova osiguranja 
-18.515,00 eur
OBRAZLOŽENJE POSEBNOG DIJELA
RASHODI  I IZDACI PREMA ORGANIZACIJSKOJ KLASIFIKACIJI
Razdjel 001 Jedinstveni upravni odjel 
Razdjel 001 planiran je u iznosu od 5.905.758,00 eura. Obuhvaća rashode i izdatke svrstane u jednoj glavi prema zakonskim odredbama o izgledu proračuna:
Glava 00102 Jedinstveni upravni odjel - Ukupni rashodi u ovoj glavi planirani su za 1.909.477,00 eura  (48%) više u odnosu na izvorni plan.
Razdjel 002 Predstavnička i izvršna tijela
Razdjel 002 planiran je u iznosu od 84.591,00eura. Obuhvaća rashode i izdatke svrstane u jednoj glavi prema zakonskim odredbama o izgledu proračuna:
Glava 02001 Predstavnička i izvršna tijela – Ukupni rashodi u ovoj glavi su planirani za 3.000,00 eura  (4%) više u odnosu na izvorni plan.

RASHODI PREMA PROGRAMSKOJ KLASIFIKACIJI
U okviru ovog odjeljka pojedinačno su obrazloženi projekti/aktivnosti koji su nadodani ili izmijenjeni ovim Prvim izmjenama, a to su: 
Program 2006 Javna uprava i administracija je ovom Izmjenom povećan za 2% u odnosu na plan, tj. za 4.597,00 eura.
U Programu 2007 Upravljanje imovinom  je ovim Drugim izmjenama došlo do sljedećih promjena: povećao se iznos troška za održavanje imovine za 300,00 eura, povećani su za kapitalni projekt Nabava opreme A200702 za 26.657,00 eura- kupnja štandova, pozornice, perilice za planinarski dom Zeleni vir, materijalni rashodi u okviru aktivnosti Održavanje transportnih sredstava za 5.500,00 eura (najviše radi traktora), troškovi za aktivnost Ulaganja u računalne programe povećana je za 1.500,00 eura radi uvođenja grobnog očevidnika – E-groblje, aktivnost Aktivacija mlina na Dobri je svedena na nulu jer se aktivnost neće realizirati u ovoj proračunskoj godini, isto tako se u iduću godinu prenaša aktivnost A200722 Unutarnje uređenje i opremanje zgrade općine, aktivnost je smanjena za 47.400,00 eura dok se iznos od 2.600,00 eura ostavlja radi nabavljanja telefona i uredskog namještaja, nabava glazbene opreme je povećana za 700,00 eura radi nabavljanja kvalitetnije opreme za dom kulture. Nadodana je nova aktivnost A200726 Održavanje i opremanje Planinarskog doma Zeleni vir radi održavanja i omogućavanje nesmetanog obavljanja poslova u domu, te novi kapitalni projekt K200719 izgradnja polivalentne dvorane u iznosu od 33.125,00 eura – iznos se odnosi na trošak idejnog projekta za izgradnju dvorane
Program 2008 Informiranje uvećan je za 2.000,00 eura  radi povećanih troškova objava javnih natječaja i poziva.
 
Program 3001 Program održavanje komunalne infrastrukture  sadrži sljedeće promjene: povećani su troškovi u aktivnosti A300102 Održavanje javnih i zelenih površina za 1.100,00 eura, u aktivnosti A300103 Održavanje nerazvrstanih cesta za 7.407,00 eura, te održavanje parkova T300129 za 700,00 eura.
Program 3002 Prostorno planska i projektna dokumentacija, ovim drugim izmjenama i dopunama u programu se bilježi povećanje za 12.000,00 eura na aktivnosti A300205 Geodetsko – katastarske usluge radi izmjere tri nerazvrstane ceste, radi usklađenja zemljišno knjižnog stanja zgrade vrtića.
Program 3004 Gradnja komunalne infrastrukture  - ovim drugim izmjenama napravljene su korekcije u vidu smanjenja kapitalnog projekta K300420 Proširenje JR u naselju Hlevci za 30.000,00 eura, povećanja Kapitalnog projekat K300422 Rekonstrukcija NC Gornja Dobra-Brezje-Pečišće (IV.faza) za 22.500,00 eura, najveće smanjenje se odnosi na kapitalni projekt Uređenje parka u Skradu K300439 , projekt se prenaša u 2027. godinu jer ove godine nema natječaja na koji bi se projekt mogao prijaviti, povećava se i kapitalni projekt izgradnje Vidikovca Perić i to za 21.945 eura tako da sada ukupni planirani trošak izvođenja radova iznosi 312.435,00 eura za drugu fazu radova, povećao se kapitalni projekt K300440 Rekonstrukcija NC Veliko Selce – Skradska draga – I.faza za 167.000,00 eura, tako ukupna vrijednost projekta iznosi 907.000,00 eura što uključuje pripremne, zemljane, betonske i asfalterske radove i javnu rasvjetu, napravljena je korekcija izvora na kapitalnom projektu K300437 Izgradnja aleje na novom groblju u Skradu (nadzor), sa općih prihoda i primitaka prebačeno je financiranje sa izvora komunalnog doprinosa. 
Program 3005 Zaštita okoliša i energetska učinkovitost 
Ovim Izmjenama i dopunama dodan je novi projekt u vrijednosti od 40.000,00 eura - T300505 Sanacija divljih deponija na području Općine Skrad  (uključuje sanaciju deponija u selu Divjake) 
Program 4001 Program športa, kulture i vjerske djelatnosti 
Ovim izmjenama i dopunama program je smanjen za 234.900,00 eura.
Izmjene se odnose na smanjenje troškova unutar kapitalnog projekta K400103 Zeleni vir, projekt sanacije kuglane se nije proveo, dok su planirani troškovi u sklopu projekta 2.000,00 eura namijenjeni za nabavu sportske opreme. Aktivnost A400113 Održavanje sakralnih objekata bilježi povećanje za 9.670,00 eura (troškovi se odnose na radove na crkvi u Rogima i u Skradu). Aktivnost  A400115 Sufinanciranje udruga je povećana za 2.600,00 eura

Program 4002 Program socijalne zaštite, predškolskog odgoja i školstva 
Ovim  izmjenama se program povećao za 2% ukupnog plana, koji sada iznosi 182.368,00 eura.
Povećani su troškovi u okviru aktivnosti Dječji vrtić za 200,00 eura. Povećani su troškovi aktivnosti Općina prijatelj djece za 170,00 eura, naknada za novorođenu djecu za 4.000,00 eur jer se očekuje . 
Program 5001 Program razvoja turističke djelatnosti - ovim Izmjenama i dopunama ovaj se program povećava za 283.755,00 eura, dodan je kapitalni projekt K500115 Opremanje ulaza u izletište Zeleni vir u iznosu od 30.000,00 eur – planiraju se nabaviti klupice i stolovi te postaviti informativne ploče, projekt je 100% financiran od strane TZ Gorskog kotara, dodan je kapitalni projekt K500116 Kupnja tranzit restorana 250.000,00 eur - radi stavljanja u funkciju javnog interesa, odnosno razvoja sadržaja namijenjenih sportu, rekreaciji, društvenim aktivnostima te potencijalnim poslovnim sadržajima koji bi doprinijeli gospodarskom razvoju i povećanju kvalitete života na području Općine, smanjeni su troškovi za Festival malina za 5.245,00 eura radi manje realizacije troškova od planiranih. Dodana je nova aktivnost A500112 Pčelarski sajam u iznosu od 9.000,00 eur – održati će se sajam, radionice i predavanja iz područja pčelarstva.
Program 5003 Program razvoja poduzetništva - drugim izmjenama i dopunama proračuna povećan je postojeći Kapitalni projekt K500304 Izgradnja poslovne građevine na k.č.br. 3712/2, k.o. Divjake – I. faza za 150.100,00 eura radi nepredvidivih troškova za sanaciju klizišta, dodan je novi kapitalni projekt K500305 Izgradnja poslovne građevine na k.č.br. 3712/2, k.o. Divjake – II. faza u iznosu od 1.700.000,00 eura koji podrazumijeva izgradnju i opremanje građevine, povećao se trošak prema Lokalnoj razvojnoj agenciji PINS d.o.o. za 829,00 eura radi neplanskih troškova vezanih za novonabavljeni traktor.
Program demografske obnove 4007 – program uključuje jednu aktivnost A400702 Pomoć mladim obiteljima za kupnju prve nekretnine i rekonstrukciju stambenog prostora u Općini Skrad koja je uvećana za 28.000,00 eura – predviđaju se tri mjere za kupnju-sa 6.000,00 na 10.000 eura i tri za rekonstrukciju – sa 3.500,00 eura na 6.000,00 eura
Program 4008 Zaželi – prevencija institucionalizacije – ovim izmjenama povećani su troškovi za plaće za zaposlene na projektu Zaželi za 7.512,00 eur.
Program 2004 Priprema, donošenje i provedba akata iz djelokruga predstavničkih i izvršnih tijela – ovim drugim izmjenama unutar tog programa povećani su troškovi za aktivnost A200403 Sredstva za reprezentaciju s obzirom da se očekuju povećani troškovi te naravi.
Program manifestacija i obljetnica 2005 – povećani su troškovi za reprezentaciju 500,00 eura u aktivnosti Obilježavanje blagdana,  te trošak za intelektualne usluge za 1.300,00 eura radi manje planiranih troškova u izvornom planu.
